ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட்19 தொற்று ஆரம்ப கட்ட நிலையிலிருந்து முற்றிய நிலைக்குச் செல்லுமா என்பதற்கான உயிரியல் குறிப்பான்களைக் கண்டறிவதற்கான ஆய்வு, சிகிச்சைக்கு உதவும்.
கோவிட் 19 தொற்று பாதிக்கப்பட்ட நோயாளிகளில். வளர்சிதை மாற்றத்தில், மாற்றங்கள் கொண்டு வருவது பற்றி, மும்பையில் உள்ள சில மருத்துவமனைகளுடன் இணைந்து மும்பை இந்திய தொழில்நுட்பக் கழகம்  நடத்தும் ஆய்வுகளுக்கு, மத்திய அறிவியல் மற்றும் தொழில்நுட்பத் துறையின் கீழ் செயல்படும் சட்டபூர்வமான அமைப்பாகிய அறிவியல் மற்றும் பொறியியல் ஆராய்ச்சி வாரியம் ஆதரவளிக்கும்.
கோவிட்19 தொற்று ஆரம்ப கட்ட நிலைகளிலிருந்து முற்றிய நிலைகளுக்குச் செல்லுமா என்பதைக் கண்டறியக் கூடிய உயிரியல் குறிப்பான்களை இந்த ஆய்வு கண்டறியும். உயிரியல் குறிப்பான்களைக் கண்டறிவதற்கான இந்த ஆய்வில், பல்வேறு பிரச்னைகளுடன் உள்ள வெவ்வேறுவிதமான நோயாளிக் குழுக்களை, அவர்களின் வளர்சிதை மாற்ற விவரங்களைக் கண்டறிவதும் அடங்கும்.
மெட்டாபொலைட்ஸ் எனப்படும் வளர்சிதை மாற்ற வேதியியல் கூறுகள், உயிரினங்களை எல்லாவற்றிலும் உள்ள பல்வேறு பாதைகளைக் கட்டுப்படுத்தும் திறன் கொண்ட உயிரியல் கூறுகளாகும்.
ப்ரோட்டோமிக்ஸ் மற்றும் மெட்டாபாலமிக்ஸ் ஆய்வுக்காக, பல்வேறு தரப்பட்ட மனிதர்களை கையாளும் நிபுணத்துவம் கொண்ட, 20க்கும் மேற்பட்ட ஆராய்ச்சியாளர்கள் குழு, இப்பணியில் ஈடுபடும்.
“வளர்சிதை மாற்றம் அல்லது ப்ரோட்டியம் பற்றிய விரிவானஆய்வுகளின் மூலமாக, உயிரியல்குறிப்பான்களை உறுதிப்படுத்துவதன் அடிப்படையில், கோவிட்19 தொற்று மிதமாக அல்லது தீவிரமாக பாதிக்கப்பட்ட நோயாளிகளை வேறுபடுத்திப் பார்க்க இது ஒரு நல்ல அணுகுமுறை. இது வெற்றி பெற்றால்,முற்றிய நிலையில் உள்ள நோய்களைக் கண்டறிவது; சிகிச்சை அளிப்பது ஆகிய இரண்டுக்குமான உத்திகளுக்கு இது உதவும்” என்று அறிவியல் மற்றும் தொழில்நுட்பத் துறைச் செயலர் பேராசிரியர் அசுதோஷ் ஷர்மா கூறினார்.
மேலும் விவரங்களுக்கு தொடர்பு கொள்ள டாக்டர் சஞ்சீவி ஸ்ரீவஸ்தவா ஐஐடி மும்பை. மின்னஞ்சல் sanjeeva@iitb.ac.in அலைபேசி 9167111637
(Visitor Counter : 151
உள்நாட்டு விமானப் போக்குவரத்து அமைச்சகம்
கிரிஷி உதான் திட்டம் 2.0 – கீழ் 58 விமான நிலையங்கள் இணைக்கப்பட்டுள்ளன
கோயம்புத்தூர், திருச்சிராப்பள்ளியில் கிரிஷி உதான் திட்டம் செயல்படுத்தப்படுகிறது
மலைப்பகுதிகள், வடகிழக்கு மாநிலங்கள் மற்றும் பழங்குடியினர் பகுதிகளில் உள்ள எளிதில் அழுகிப் போகும் பொருட்களை விரைவான போக்குவரத்து மூலம் எடுத்து வர கவனம் செலுத்தும் வகையில், அக்டோபர் 27, 2021 அன்று கிரிஷி உதான் திட்டம் 2.0 அறிவிக்கப்பட்டுள்ளது. விமானப் போக்குவரத்து மூலம் வேளாண் உற்பத்திப் பொருட்களை விரைவாக கொண்டு செல்லும் வகையில், விமானம் இறங்குவதற்கான கட்டணம், நிறுத்துவதற்கான கட்டணம் ஆகியவற்றிலிருந்து விதிவிலக்கு சலுகைகளை இந்திய விமான ஆணையம் வழங்குகிறது. இத்திட்டம் முதல் கட்டமாக வடகிழக்கு, மலை மற்றும் பழங்குடியினப் பகுதிகளில் கவனம் செலுத்தும் வகையில், 25 விமான நிலையங்களில் செயல்படுத்தப்படுகிறது. மற்ற பகுதிகளுக்காக 28 விமான நிலையங்களில் நடைமுறைப்படுத்தப்படுகிறது. கிரிஷி உதான் 2.0 திட்டத்தின் மதிப்பீட்டிற்கு பிறகு, மேலும் 5 விமான நிலையங்கள் இதில் இணைக்கப்பட்டு மொத்த விமான நிலையங்களின் எண்ணிக்கை 58-ஆக அதிகரித்துள்ளது.
கோயம்புத்தூர், திருச்சிராப்பள்ளி, திருவனந்தபுரம், ஆக்ரா, கோவா, கான்பூர், இம்பால் உள்ளிட்ட இடங்களில் கிரிஷி உதான் 2.0 திட்டம் அமல்படுத்தப்படுகிறது.
இத்தகவலை மக்களவையில் விமானப் போக்குவரத்துத் துறை இணையமைச்சர் ஓய்வுபெற்ற ஜெனரல் வி கே சிங் எழுத்துப்பூர்வமாக கூறினார்.
வணிகம் மற்றும் தொழில்துறை அமைச்சகம்
இந்தியாவிலிருந்து சீனாவுக்கு சர்க்கரை ஏற்றுமதி விரைவில் தொடங்குகிறது
இந்தியாவிலிருந்து சீனாவிற்கு கச்சா சர்க்கரை ஏற்றுமதி அடுத்த ஆண்டின் முதல் பகுதியிலிருந்து தொடங்க உள்ளது. இந்திய சர்க்கரை ஆலைகள் சங்கமும் சீன அரசால் நடத்தப்படும் பொதுத் துறை நிறுவனமான காஃப்கோவும் 15 ஆயிரம் டன் கச்சா சர்க்கரை ஏற்றுமதி செய்வதற்கான ஒப்பந்தம் ஏற்பட்டுள்ளது.
அடுத்த ஆண்டு தொடக்கத்திலிருந்து சீனாவுக்கு இரண்டு மில்லியன் டன் கச்சா சர்க்கரையை ஏற்றுமதி செய்ய இந்தியா திட்டமிட்டுள்ளது. இந்தியாவிலிருந்து பாசுமதி அல்லாத அரிசிக்கு அடுத்தப்படியாக சீனா இறக்குமதி செய்வது கச்சா சர்க்கரை ஆகும்.
2018-ல் 32 மில்லியன் டன் உற்பத்தியுடன் உலகிலேயே சர்க்கரை உற்பத்தியில் இந்தியா பெரிய உற்பத்தியாளராக உள்ளது.
(Visitor Counter : 109
பெண்கள் மற்றும் குழந்தை நலன் அமைச்சகம்
சர்வதேச மகளிர் தினத்தை முன்னிட்டு பெண்களை மேம்படுத்துவதில் ஊடகம் மற்றும் பொழுதுபோக்கின் பங்கு குறித்த விவாதத்தை ஏற்பாடு செய்த தேசிய மகளிர் ஆணையம்
சர்வதேச மகளிர் தினத்தை முன்னிட்டு, பெண்களுக்கு அதிகாரம் அளிப்பதில் ஊடகம் மற்றும் பொழுதுபோக்கின் பங்கு குறித்து நெட்ஃபிளிக்ஸ் நிறுவனத்துடன் இணைந்து தேசிய மகளிர் ஆணையம் நேற்று சிறப்பு விவாதத்தை நடத்தியது.
தொழில்துறை, கல்வித்துறை, தன்னார்வ தொண்டு நிறுவனங்கள், நடிகைகள் மற்றும் இயக்குநர்கள் உள்ளிட்ட துறைகளைச் சேர்ந்த பெண் ஆளுமைகள், இரண்டு குழு விவாதங்களின் மூலம், பெண்களுக்கு அதிகாரமளித்தலில் கதைசொல்லலின் பங்கு குறித்த தங்களது பார்வையைப் பகிர்ந்து கொண்டனர்.
தேசிய மகளிர் ஆணையத்தின் தலைவர் ரேகா ஷர்மா பேசுகையில், “சினிமா ஒரு பெரிய மாற்றத்தை ஏற்படுத்தக் கூடிய ஊடகம் என்றாலும், பெண்களின் குரல்களையும், கதைகளையும் முழுமையாக ஏற்கும் வரை அதன் முழு திறனையும் உணர முடியாது. தேசிய மகளிர் ஆணையம்- நெட்ஃபிளிக்ஸ் இணைந்து, திரைப்படங்களில் பெண்களின் அற்புதமான திறன்களை முன்னிலைப்படுத்துவதை நோக்கமாகக் கொண்டுள்ளோம். இதன் மூலம், எதிர்கால சந்ததியினர் அவர்களின் குரல்களைக் கேட்கவும், அவர்களின் அனுபவங்களைப் பற்றி அறிந்து கொள்ளவும், அவர்களின் சாதனைகளால் ஈர்க்கப்படவும் முடியும்“ என்று கூறினார்.
பெண்களுக்கு அதிகாரமளிப்பதில் ஊடகம் மற்றும் பொழுதுபோக்கின் பங்கு என்ற தலைப்பிலான குழு விவாதத்துடன் நிகழ்ச்சி தொடங்கியது. இந்த குழுவில் நடிகையும், தயாரிப்பாளருமான ஹுமா குரேஷி, ஐஐஎம் இந்தூர் இயக்குநர் ஹிமான்ஷு ராய், வீரேந்திர மிஸ்ரா ஐபிஎஸ் உள்ளிட்டோர் பங்கேற்றனர்.
இரண்டாவது குழு விவாதம் 'அவளது கதை, அவளது குரல்: ஊடகத்துறையைச் சேர்ந்த பெண்களுடன் ஒரு உரையாடல் என்ற தலைப்பில் நடைபெற்றது. ஊடகத்துறையில் பெண்களின் பிரதிநிதித்துவத்தை அதிகரிப்பது குறித்த ஆலோசனைகளை இந்த குழு வழங்கியது. இக்குழுவில், நடிகை ரசிகா துகல், இயக்குநர் ஜஸ்மீத் கே.ரீன், நெட்ஃபிக்ஸ் இந்தியாவின் இணையத் தொடர் பிரிவு தலைவர் தன்யா பாமி உள்ளிட்டோர் பங்கேற்றனர். இந்த அமர்வை திரைப்பட விமர்சகர் சுசரிதா தியாகி தொகுத்து வழங்கினார்.
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694864
-------
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.18 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 76,700 கொவிட் சிகிச்சை பெறுபவர்கள் எண்ணிக்கை 0.18 சதவிதமாக உள்ளது.
குணமடைந்தோர் விகிதம் தற்போது 98.61 சதவீதம்
கடந்த 24 மணி நேரத்தில் 8,537 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,27,07,900 என அதிகரித்துள்ளது.
கடந்த 24 மணி நேரத்தில் 12,781 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.32 சதவீதம் ஆகும்
வாராந்திர பாதிப்பு விகிதம் 2.62 சதவீதம் ஆகும்
இதுவரை மொத்தம் 85.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,96,050 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835392
நிதி அமைச்சகம்
மத்திய பொதுத்துறை நிறுவனங்களில் மூலதன செலவுகளைப் பற்றிய நான்காவது ஆய்வுக் கூட்டத்தை நிதியமைச்சர் திருமதி நிர்மலா சீதாராமன் நடத்தினார்
மத்திய பெட்ரோலியம் மற்றும் இயற்கை எரிவாயு அமைச்சகம், மத்திய நிலக்கரி அமைச்சகம் ஆகியவற்றின் செயலாளர்கள் மற்றும் இந்த அமைச்சகங்களை சார்ந்த 14 மத்திய பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்களுடன் கூட்டமொன்றை மத்திய நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் நடத்தினார்.
காணொலி காட்சி மூலம் நடந்த இந்த கூட்டம் மத்திய பொதுத்துறை நிறுவனங்களில் மூலதன செலவுகளை ஆய்வு செய்வதற்காக நடைபெற்றது. கொவிட்-19 பெருந்தொற்றை தொடர்ந்து பொருளாதார வளர்ச்சியை ஊக்குவிக்க பல்வேறு பங்குதாரர்களுடன் நிதியமைச்சர் நடத்திவரும் கூட்டங்களின் வரிசையில் இது நான்காவது ஆகும்.
இந்த 14 மத்திய பொதுத்துறை நிறுவனங்களுக்கான 2019-20-ஆம் ஆண்டுக்கான மூலதனச் செலவுகள் இலக்கான ரூபாய் 1,11,672 கோடியில், 104 சதவீதமான ரூபாய் 1,16,323
கோடியை அடைந்து சாதனை படைக்கப்பட்டுள்ளது. நிதியாண்டு 2020-21-க்கான இலக்கு ரூபாய் 1,15,934 கோடி ஆகும்.
மத்திய பொதுத்துறை நிறுவனங்களின் செயல்பாடுகளை ஆய்வு செய்த திருமதி நிர்மலா சீதாராமன், இந்நிறுவனங்களின் மூலதன செலவு என்பது பொருளாதார வளர்ச்சியை ஊக்குவிக்கும் முக்கியமான அங்கம் என்றும் நிதியாண்டுகள் 2020-21 மற்றும் 2021-22-இல் இது அதிகப்படுத்தப்பட வேண்டும் என்றும் கூறினார்.
மத்திய பொதுத்துறை நிறுவனங்களின் செயல்பாடுகளை தொடர்புடைய அமைச்சகங்களின் செயலாளர்கள் தொடர்ந்து கண்காணிக்குமாறு வலியுறுத்திய அமைச்சர், இலக்குகளை எட்டுவதற்கான திட்டங்களை வகுக்குமாறு கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665774
புள்ளியியல் மற்றும் திட்ட அமலாக்கம் அமைச்சகம்
மத்திய புள்ளியியல் மற்றும் திட்ட அமலாக்க அமைச்சகத்தின் திறன் வளர்த்தல் திட்டம் 31.03.2026 வரை நீட்டிப்பு
மத்திய புள்ளியியல் மற்றும் திட்ட அமலாக்க அமைச்சகத்தின் திறன் வளர்த்தல் திட்டம் 31.03.2026 வரையோ அல்லது மேற்கொண்டு ஆய்வு செய்யப்படும் வரையோ நீட்டிக்க மத்திய அமைச்சரவை ஒப்புதல் அளித்துள்ளது. செலவினங்கள் நிதிக்குழுவின் பரிந்துரைகள் மற்றும் நிதி உச்சவரம்பு ஆகியவற்றின் அடிப்படையில் இது செய்யப்படும்.
பதினைந்தாவது நிதி ஆணையச் சுழற்சியில் இத்திட்டத்திற்கு ஒப்புதல் அளிக்கப்பட்டுள்ள நிதியின் அளவு ரூபாய் 3179 கோடி ஆகும். புள்ளியியல் மற்றும் திட்ட அமலாக்க அமைச்சகத்தின் மத்திய துறைத் திட்டமான திறன் வளர்த்தல் திட்டம், சரியான நேரத்தில், நம்பத்தகுந்த, அதிகாரப்பூர்வ புள்ளியியல் விவரங்கள் கிடைப்பதை உறுதி செய்வதற்காக உள்கட்டமைப்பு, தொழில்நுட்பம் மற்றும் மனித வளங்களை மேம்படுத்துவதை நோக்கமாகக் கொண்டதாகும்.
திறன் வளர்த்தல்  திட்டம் மற்றும் புள்ளியியல் வலுவாக்கலுக்கான ஆதரவு மற்றும் பொருளாதாரக் கணக்கெடுப்பு ஆகிய இரண்டு துணைத் திட்டங்களை இத்திட்டம் உள்ளடக்கியதாகும். அமைச்சகத்தின் அனைத்து புள்ளியியல் மற்றும் தரவு மேலாண்மை செயல்பாடுகளுக்குப் பொறுப்பான இத்திட்டம் நாட்டின் அதிகாரப்பூர்வ புள்ளியியல் அமைப்பின் உருவாக்கம் மற்றும் பராமரிப்பில் முக்கியப் பங்காற்றுகிறது.
பொருளாதாரத்தின் முக்கிய கூறுகளை ஆய்வு செய்யும் அமைச்சகத்தின் மிகப்பெரிய அளவிலான ஆய்வுகள் அரசின் கொள்கை வகுத்தலுக்குத் தேவையான தரவு உள்ளீடுகளை வழங்குகின்றன. ஆதாரம் சார்ந்த முடிவெடுத்தலுக்கு இவை உதவுவதோடு கொள்கைத் திட்டமிடலிலும் அரசால் பயன்படுத்தப்படுகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798790
PIB Headquarters
திருவண்ணாமலை ராணுவ ஆள்சேர்ப்பு முகாம் ஒத்திவைப்பு
கொரோனா நோய் தொற்று காரணமாக திருவண்ணாமலை அருணை பொறியியல் கல்லூரியில் வரும் ஏப்ரல் மாதம் 15-ந் தேதி முதல் 25-ந் தேதி வரை நடைபெறுவதாக இருந்த ராணுவ ஆள்சேர்ப்பு முகாம் ஒத்திவைக்கப்பட்டுள்ளது. இந்த முகாம் எப்போது நடைபெறும் என்பது குறித்து பின்னர் அறிவிக்கப்படும்.
•••••••
(Visitor Counter : 69
குடியரசுத் துணைத் தலைவர் செயலகம்
இந்திய மொழிகளை ஊக்குவிக்கவும், பாதுகாக்கவும் புதுமையான வழிகளை உருவாக்குமாறு குடியரசு துணைத் தலைவர் வலியுறுத்தல்
இந்திய மொழிகளை ஊக்குவிக்கவும், மாறிவரும் சூழ்நிலைகளுக்கு ஏற்ப அவற்றை பொருந்தச் செய்யவும், புதுமையான வழிகளை உருவாக்குமாறு குடியரசு துணைத் தலைவர் திரு எம் வெங்கையா நாயுடு வலியுறுத்தியுள்ளார். மொழி என்பது நிலையான கருத்துரு அல்ல என்று குறிப்பிட்ட அவர், மொழிகளை மேலும் வளமாக்க, ஆற்றல் வாய்ந்த மற்றும் ஆக்கபூர்வமான அணுகுமுறையைப் பின்பற்ற வேண்டும் என்று கூறினார்.
மொழியின் ‘வாழும் கலாச்சாரத்தை' பாதுகாப்பதற்கு ஓர் மக்கள் இயக்கம் அவசியம் என்று அவர் குறிப்பிட்டார். கலாச்சாரம் மற்றும் மொழியியல் மறுமலர்ச்சிக்கு மக்களிடமிருந்து மிக அதிகமான ஆதரவு கிடைப்பது மகிழ்ச்சி அளிப்பதாக அவர் கூறினார்.
தாய் மொழியில் உரையாற்றுவதை மக்கள் பெருமையாகக் கருத வேண்டும் என்று வலியுறுத்திய திரு நாயுடு, அன்றாட வாழ்க்கையில் இந்திய மொழிகளைப் பயன்படுத்துவதில் தாழ்வு மனப்பான்மை ஏற்படக்கூடாது என்று தெரிவித்தார்.
வீதி அருகு மற்றும் தென்ஆப்பிரிக்க தெலுங்கு சமூகம் ஏற்பாடு செய்திருந்த ‘தெலுங்கு மொழி தின' நிகழ்ச்சியில் இன்று காணொலி வாயிலாக உரையாற்றிய குடியரசு துணைத் தலைவர், 100 ஆண்டுகள் பழமை வாய்ந்த இலக்கிய வரலாற்றைக் கொண்டுள்ள தொன்மை மொழியாக தெலுங்குவைக் குறிப்பிட்டு, அதன் பயன்பாட்டை ஊக்குவிப்பதற்காக புதிய முயற்சிகள் மேற்கொள்ளப்பட வேண்டும் என்று கேட்டுக்கொண்டார்.
தெலுங்கு எழுத்தாளரும் மொழியியலாளருமான திரு கிடுகு வெங்கட ராமமூர்த்தியின் பிறந்தநாள், ஒவ்வொரு ஆண்டும் ‘தெலுங்கு மொழி தினமாகக்' கொண்டாடப்படுகிறது. இன்று நடைபெற்ற நிகழ்ச்சியின்போது குடியரசு துணைத் தலைவர் அவருக்கு மரியாதை செலுத்தினார். தெலுங்கு இலக்கியத்தை சாமானிய மக்களுக்கும் கொண்டு சேர்க்கும் வகையிலான மொழி இயக்கத்திற்கு தலைமை வகித்த அவரது முயற்சிகளை திரு வெங்கையா நாயுடு வெகுவாகப் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750144
தொழிலாளர் மற்றும் வேலைவாய்ப்பு அமைச்சகம்
ஐந்து அகில இந்திய ஆய்வுகளுக்கான கேள்வி பதிலுடன் கூடிய தகவல் கையேட்டையும், மென்பொருள் செயலிகளையும் நாளை வெளியிடுகிறார் மத்திய அமைச்சர் திரு. சந்தோஷ் குமார் கங்வார்
மத்திய தொழிலாளர், வேலைவாய்ப்பு இணை அமைச்சர்  திரு. சந்தோஷ் குமார் கங்வார் சண்டிகரில் உள்ள தொழிலாளர் வாரியம் சார்பாக நடைபெறும் ஐந்து அகில இந்திய ஆய்வுகளுக்கான கேள்வி பதிலுடன் கூடிய தகவல் கையேட்டையும், மென்பொருள் செயலிகளையும் நாளை வெளியிடுவார்.
தொழிலாளர், வேலைவாய்ப்பு அமைச்சகத்தின் செயலாளர் திரு. அபூர்வ சந்திரா, தொழிலாளர், வேலைவாய்ப்பு மூத்த ஆலோசகரும், தொழிலாளர் வாரியத்தின் தலைமை இயக்குநருமான திரு. டிபிஎஸ் நெகி ஆகியோர் இந்த நிகழ்ச்சியில் கலந்து கொள்வார்கள்.
தொழிலாளர் வாரியத்தால் மேற்கொள்ளப்படும் ஆய்வுகள்:
• புலம்பெயர் தொழிலாளர்கள் பற்றிய அகில இந்திய ஆய்வு
• வீட்டு தொழிலாளர்கள் பற்றிய அகில இந்திய ஆய்வு
• தொழில்முறையாளர்களால் உருவாக்கப்படும் வேலை வாய்ப்புகள் பற்றிய அகில இந்திய ஆய்வு
• போக்குவரத்துத் துறையில் உருவாக்கப்படும் வேலைவாய்ப்புகள் பற்றிய அகில இந்திய ஆய்வு
• காலாண்டு நிறுவன அடிப்படையிலான அகில இந்திய வேலைவாய்ப்பு ஆய்வு,
தரவு சேகரிப்பு முதல் அறிக்கைகளைத் தயாரிப்பது வரை அனைத்து பணிகளிலும் தகவல் தொழில்நுட்பத்தைப் பயன்படுத்தி மேற்கொள்ளப்படும் இந்த ஆய்வுகள் மிகவும் முக்கியத்துவம் வாய்ந்ததாகக் கருதப்படுகின்றன.
6 மாதகால கள ஆய்வு உட்பட 7-8 மாதங்களில் இந்த ஆய்வுகளின் முடிவுகள் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698656
-----
(Visitor Counter : 100
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 116 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 116 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.6 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769938
(Visitor Counter : 125
நிதி அமைச்சகம்
விற்பனைக்கான ஏலம்  ‘5.09% GS 2022’, விற்பனைக்கான ஏலம்  ‘5.79% GS 2030’, விற்பனைக்கான ஏலம்  ‘GoI Floating Rate Bond 2031’, மற்றும் விற்பனைக்கான ஏலம்  ‘7.19% GS 2060’
 அறிவித்துள்ளது:
I} 3000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘5.09 சதவிகித அரசு பங்குகள், 2022’
ii) 18,000 கோடி அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘5.79 சதவிகித அரசு பங்குகள், 2030’
iii) 4,000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘மாறுபடும் வட்டி விகிதத்திலான அரசு கடன் பத்திரங்கள்.2031’
iv) 5,000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘7.19 சதவிகித அரசு பங்குகள், 2060’
மேலே குறிப்பிடப்பட்டுள்ள ஒன்று அல்லது அதற்கு மேற்பட்ட கடன் பத்திரங்களுக்கு, கூடுதலாக வரும் 2000 கோடிஅளவிற்கான சந்தா தொகையை அரசே வைத்துக்கொள்ள அரசு தேர்வு செய்யலாம். இந்த ஏலங்கள் இந்திய ரிசர்வ் வங்கியின், மும்பை கோட்டையிலுள்ள மும்பை அலுவலகத்தில் 22 மே 2020 அன்று  பன்முக விலை முறையைப் பயன்படுத்தி நடத்தப்படும்.
அரசு கடன் பத்திரங்களில் போட்டியற்ற ஏலம் எடுக்கும் வசதித் திட்டத்தின் படி, பங்கு விற்பனையின் மொத்த அறிவிக்கப்பட்ட தொகையில் 5 சதவீதம் தகுதியுள்ள தனியாருக்கும், அமைப்புகளுக்கும் ஒதுக்கப்படும். போட்டிக்குட்பட்ட மற்றும் போட்டியற்ற என, இரண்டு முறைகள் மூலமாகவும் கேட்கப்படும் ஏலங்கள் இந்திய ரிசர்வ் வங்கியின் கோர் பாங்கிங் சொல்யூஷன் இ-குபேர்  முறை மூலமாக மின்னணு வடிவத்தில் 22 மே 2020 அன்று சமர்ப்பிக்கப்பட வேண்டும். போட்டிகளற்ற ஏலம் எடுத்தல்  காலை பத்தரை மணி முதல் 11 மணி வரையும், போட்டிக்குட்பட்ட ஏலம் எடுத்தல்  காலை பத்தரை மணி முதல் 11 மணி வரையும் சமர்ப்பிக்கப்பட வேண்டும். ஏல முடிவுகள் 22 மே 2020 வெள்ளிக்கிழமையன்று அறிவிக்கப்படும். வெற்றிகரமாக ஏலம் எடுத்தவர்கள் 26 மே 2020 செவ்வாய்க்கிழமையன்று பணம் செலுத்த வேண்டும்.
” வெளியிடப்படும் போது வர்த்தகம் செய்து கொள்ளலாம்” என்ற அளவில், இந்தப் பங்குகள் வர்த்தகம் செய்யத் தகுதியானவையாக இருக்கும். இந்திய ரிசர்வ் வங்கியின், 24 ஜூலை 2018 தேதியிடப்பட்ட சுற்றறிக்கை எண் RBI/2018-19/25  அறிவிக்கப்பட்டபடி, மத்திய அரசு கடன் பத்திரங்களில் வெளியிடப்படும் போது மேற்கொள்ளக்கூடிய பரிமாற்றங்கள் என்ற விதிமுறைகளின்படி, இப்பங்குகளை வர்த்தகம் செய்து கொள்ளலாம்.
மத்திய அமைச்சரவை
தென் கொரியாவின் சர்வதேச தடுப்பூசி மருந்து நிலையத்தில் இந்தியா உறுப்பினரானதற்கு மத்திய அமைச்சரவை ஒப்புதல்.
பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, தென் கொரியாவின் சர்வதேச தடுப்பூசி மருந்து நிலையத்தின் நிர்வாகக் குழுவில் முழு உறுப்பினரானதற்கு ஒப்புதல் அளித்தது. இவ்வாறு உறுப்பினரானதற்காக இந்தியா அந்த நிலையத்திற்கு 5,00,000 டாலர்கள் ஆண்டுதோறும் செலுத்த வேண்டும்.
பின்னணி
ஐக்கிய நாடுகளின் முயற்சியில் தென் கொரியாவில் 1997ம் ஆண்டு, சர்வதேச தடுப்பூசி மருந்து நிலையம் தொடங்கப்பட்டது. குழந்தைகள் மற்றும் மக்களை கொடிய நோய்களில் இருந்து காப்பதே இந்நிலையத்தின் நோக்கம். 2007ம் ஆண்டு, மத்திய அமைச்சரவையின் ஒப்புதலோடு இந்தியா இந்நிலையத்தில் சேர்ந்தது. டிசம்பர் 2012ல் அந்த நிலையத்தின் நிர்வாகக் குழு, புதிய நிர்வாக அமைப்பை உருவாக்க ஒப்புதல் அளித்தது. இதன்படி, உறுப்பு நாடுகள், அந்த நிலையத்தின் ஆண்டு பட்ஜெட்டில் ஒரு தொகையை செலுத்த வேண்டும். இந்தியா குரூப் 1 பட்டியலில் வருவதால் அது ஆண்டுதோறும் 50,000 டாலர்கள் செலுத்த வேண்டும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 110.23 கோடி தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 13,091 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.25 சதவீதம்.
கடந்த 24 மணி நேரத்தில் 13,878 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,00,925 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.40 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவாகும்.
இந்தியாவில் கொவிட் சிகிச்சை பெறுபவர்களின் எண்ணிக்கை 1,38,556; 266 நாட்களுக்கு பின் இது குறைந்த அளவாகும்
தினசரி பாதிப்பு விகிதம் 1.10 ஆகும். கடந்த 38 நாட்களில் 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.18% கடந்த 48 நாட்களாக 2 சதவீதத்துக்கும் குறைவாக உள்ளது.
இதுவரை மொத்தம் 61.99 கோடி கொவிட் பரிசோதனைகள் செய்யப்பட்டுள்ளன.
அறிவியல் மற்றும் தொழில்நுட்பத்துறை
அறிவுப்பூர்வமான விஷயங்களின் ஜனநாயகமயமாக்கலுக்காக தொழில்நுட்பங்களை ஒருங்கிணைத்தல்: அறிவியல் மற்றும் தொழில்நுட்பத் துறை செயலாளர்
ஒன்றுடன் ஒன்று இணைக்கப்பட்ட நுண்ணறிவு அமைப்புகள் மற்றும் இயந்திரங்களின் எல்லைகள் என்னும் இணைய கருத்தரங்கில் நிகழ்ச்சியில் கலந்துகொண்ட பிரமுகர்கள், பல்வேறு தொழில்நுட்பங்களை ஒருங்கிணைப்பது அறிவுப்பூர்வமான விஷயங்களின் ஜனநாயகமயமாக்கலுக்கு எவ்வாறு வழி வகுக்கிறது என்பதை குறித்து பேசினர்.
நிகழ்ச்சியில் பேசிய அறிவியல் மற்றும் தொழில்நுட்பத் துறையின் செயலாளர் டாக்டர் அசுதோஷ் ஷர்மா, ஒன்றுடன் ஒன்று இணைந்து இருப்பதும், மனித மூளையை தாண்டி அறிவுடன் திகழ்வதும், தொழில்நுட்பங்களை ஒருங்கிணைத்தலும் தான் எதிர்காலம் என்று கூறினார்.
நேற்று மாலை  நடைபெற்ற இந்த இணைய கருத்தரங்கு, பல்வேறு துறைகளில் கவனம் செலுத்தும் 25 மையங்களை நாடு முழுவதும் அமைப்பதற்கான அறிவியல் மற்றும் தொழில்நுட்பத் துறையின் நோக்கத்தைக் குறித்து விவாதித்தது.
நிதி ஆயோக் உறுப்பினர் டாக்டர் வி கே சரஸ்வத் உள்ளிட்ட பலர் இந்த கருத்தரங்கில் கலந்து கொண்டனர்.
அறிவியல் மற்றும் தொழில்நுட்பத்தின் அனைத்து பிரிவுகளிலும் முக்கிய நடவடிக்கைகளை அரசின் அறிவியல் மற்றும் தொழில்நுட்பத் துறை எடுத்து வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660670
சாலைப் போக்குவரத்து மற்றும் நெடுஞ்சாலைத்துறை அமைச்சகம்
என் எச் ஏ ஐ அதனுடைய அலுவலர்களுக்கு இலஞ்சம் கொடுக்கப்பட்டதாக வந்த ஊடகச் செய்திக்கு உட் புலனாய்வைத் தொடங்கி பதிலளித்து இருக்கிறது
அலுவலர்களுக்கு வெளிநாட்டு கம்பெனி ஒன்றால் 2011- 15 கால இடைவெளியில் இலஞ்சம் கொடுக்கப்பட்டதாக வந்த ஊடகச் செய்திக்கு இந்திய தேசிய நெடுஞ்சாலை அதிகாரியின் பதில் அறிக்கை கீழே கொடுக்கப் பட்டுள்ளது:
திருவாளர்கள் சி டி எம் ஸ்மித் நிறுவனம், யூஎஸ்ஏ ஆல் என்எச்ஏஐ அலுவர்களுக்கு 2011-15 கால இடைவெளியில் இலஞ்சம் கொடுத்ததை ஒத்துக்கொண்டதாக அறிவிக்கப்பட்ட செய்தி ஊடகத்தில் வெளியிடப்பட்டிருக்கிறது. திருவாளர்கள் சி டி எம் ஸ்மித் நிறுவனம், யூஎஸ்ஏ இந்திய சாலை அமைப்புப் பணித்துறையில் சிலகாலமாக வேலை பார்த்துக்கொண்டிருந்தனர். இருந்தபோதிலும், 2015 ல் என்எச்ஏஐ திட்டப்பணிகளில் ஒன்றில், டோல்பூர்-மொரினா பிரிவு என்எச்-3 ல், அவர்களின் திறன்குறைந்த பங்கேற்புக்காக எதிர்கால திட்டப்பணி ஏலம் கேட்பதில் இருந்து 3  மாதங்களுக்குத் தடைசெய்யப்பட்டார்கள். தற்சமயம், திருவாளர்கள் சிடிஎம் ஸ்மித் நிறுவத்துக்கு என்எச்ஏஐ யுடன் எந்த நடைமுறையில் உள்ள ஒப்பந்தமும் இல்லை. சாட்டப்பட்டுள்ள குற்றத்தின் முக்கியத்துவத்தை கருத்தில்கொண்டு இலஞ்சம் கொடுக்கப்பட்டதாக வந்த ஊடகச் செய்தியை உட்புலானாய்வு செய்ய என்எச்ஏஐ தொடங்கி இருக்கிறது.
(Visitor Counter : 37